
Fylkesmannen i Sør-Trøndelag


Statens Hus, 7468 Trondheim

Sentralbord: 73 19 90 00


Besøksadresse: Prinsens gate 1
Saksbehandler
Innvalgstelefon
Vår dato
Vår ref. (bes oppgitt ved svar)

Beate Sundgård
73 19 92 61
29.08.2005
2005/6595-434.21

Miljøvernavdeling
Deres dato
Deres ref.
	
	

	



Magnar Moslet

7580   SELBU

Tillatelse til å felle 1 bjørn i deler av Holtålen, Selbu, Midtre Gauldal og Melhus kommuner

Vi viser til telefonsamtale med Magnar Moslet og Odd Jarle Lien kl 14.00, søknad om skadefelling av bjørn mottatt på faks den 29.08.2005 kl 14.50 og muntlig svar gitt til Odd Jarle Lien kl 15.53.

Bakgrunn

Bakgrunnen for søknaden er 9 søyer funnet og dokumentert (dokumentert eller antatt) drept av bjørn den 29.08.2005 ved Store Nålsjø, Holtålen kommune og 3 søyer dokumentert drept av bjørn i samme område den 27.08. Det er tidligere i sommer dokumentert 1 søye drept av bjørn på i Flåmarka i Melhus den 06.08, 1 søye i Haltdalen i Holtålen den 02.08 og 1 søye ved Kotsøy i Midtre Gauldal den 30.07.

Generelt

Det rettslige grunnlaget for avgjørelsen er Lov av 29. mai 1981 nr 38 om viltet (viltloven) og Forskrift av 18. mars 2005 om forvaltning av rovvilt (rovviltforskriften) hvor det fremgår: 
Rovviltforskriftens § 1 (formål):
Formålet med denne forskrift er å sikre en bærekraftig forvaltning av gaupe, jerv, bjørn, ulv og kongeørn. Innenfor en slik ramme skal forvaltningen også ivareta hensyn til nærings​utøvelse og andre samfunnsinteresser. Forvaltningen skal være differensiert slik at hensynet til ulike interesser vektlegges forskjellig i ulike områder og for de ulike rovviltarter. 

Forskriften skal sikre en forvaltningen som vektlegger forutsigbarhet og lokal medvirkning.

Rovviltforskriftens § 7 (generelle bestemmelser om vedtak fattet av rovviltnemnden):

Rovviltnemnden har myndighet til å fatte vedtak om kvote for felling etter forskriften §§ 8 og 10 og kvote for jakt etter forskriften § 11 når bestanden av den enkelte art ligger over de nasjonalt fastsatte bestandsmålene for regionen, jf. forskriften § 4. Nemndens myndighet skal for ulv og bjørn baseres på de siste dokumenterte data om siste års ynglinger fra Nasjonalt overvåkingsprogram for rovvilt, jf. forskriften § 3 tredje ledd. Tilsvarende skal nemndens myndighet for gaupe og jerv baseres på gjennomsnittet av dokumenterte data om ynglinger de tre siste årene fra Nasjonalt overvåkingsprogram for rovvilt. 

Rovviltforskriftens § 8 (kvote for betinget skadefelling av gaupe, jerv, bjørn og ulv):

Dersom vilkårene i forskriften § 7 er oppfylt, kan en rovviltnemnd tildele kvote for betinget skadefelling på gaupe, jerv, bjørn og ulv til fylkesmannen for å forhindre at disse artene gjør skade på bufe eller tamrein. Kvote for betinget skadefelling gjelder fra 1. juni til og med 15. februar.

Rovviltforskriftens § 9 (fylkesmannens myndighet til iverksetting av betinget skadefelling):
Fylkesmannen kan av eget tiltak eller etter søknad fatte vedtak om iverksetting av felling for å forhindre fremtidig skade innenfor rammen av kvote for betinget skadefelling gitt av rovviltnemnden, jf. forskriften § 8, eller Direktoratet for naturforvaltning, jf. § 13. Fylkesmannen kan delegere sin myndighet til iverksetting av slik felling til kommunen i særskilte tilfeller.

Ved vurderingen av om det skal gis tillatelse til skadefelling skal det legges vekt på føringene i regional forvaltningsplan, jf. forskriften § 6. Felling kan bare gjennomføres dersom det ikke finnes annen tilfredstillende løsning ut fra prinsippet om geografisk differensiert forvaltning. Det skal særlig tas hensyn til

a) områdets betydning som beitemark

b) skadenes omfang og utvikling 

c) potensialet for fremtidige skader

d) muligheten for å gjennomføre forebyggende tiltak.

Felling skal være rettet mot bestemte individer. Vedtak om felling skal være begrenset til et bestemt område, tidsrom og antall dyr. Det kan knyttes nærmere vilkår til fellingstillatelsen, herunder at bestemte typer dyr skal være unntatt, at felling skal foretas av nærmere bestemte personer, metoder for felling og utbetaling av fellingsvederlag og/eller dekning av påløpte utgifter med unntak av lønn m.v. i forbindelse med felling. Felling og forsøk på felling i henhold til denne bestemmelsen gjennomføres uavhengig av grunneiers jaktrett, jf. viltloven § 35. 

Rovviltforskriftens § 13 (Direktoratet for naturforvaltnings myndighet til å fatte vedtak om felling og jakt):

Direktoratet for naturforvaltning kan fatte vedtak om skadefelling, kvote for betinget skadefelling, kvote for lisensfelling av gaupe, jerv, bjørn og ulv eller kvotejakt på gaupe av eget tiltak eller etter søknad. Direktoratet kan fatte slike vedtak også der bestanden ligger under det fastsatte bestandsmålet for en region eller for landet. Det er et vilkår at slik felling eller jakt ikke er skadelig for bestandens overlevelse. Dessuten er det et vilkår at det ikke finnes annen tilfredsstillende løsning ut fra prinsippet om en geografisk differensiert forvaltning, jf. forskriften §§ 1 og 6.

I brev av 10.06.2005 til Fylkesmennene fra Direktoratet for naturforvaltning om Betingede fellingstillatelser på gaupe, bjørn og ulv 2005/2006 er det gitt hjemmel til å felle 2 bjørner i region 6 i tidsrommet 10.06.2005 – 15.02.2006. Det er i tilegg gitt hjemmel til å felle 1 bjørn i brev av 18.08.2005 til Fylkesmennene fra Direktoratet for naturforvaltning om Tildeling av ytterligere betinget fellingstillatelse på bjørn til region 6 for 2005/2006.
Fylkesmannens vurdering

Forskrift om forvaltning av rovvilt, fastsatt gjennom kongelig resolusjon 18.03.2005 og iverksatt fra 01.04.2005 er utarbeidet med hjemmel i viltloven og med bakgrunn i de føringer som er lagt for ny rovviltpolitikk gjennom Stortingets behandling av St.meld. nr. 15 (2003-2004) Rovvilt i norsk natur, jf. Innst. S. nr. 174 (2003-2004). 

Etter viltloven er jerv, bjørn, ulv og kongeørn fredet. Dette innebærer at målsettingen om en bærekraftig forvaltning er et overordnet hensyn ved forvaltningen av disse artene. Samtidig er det slik at rovvilt volder skade på næringsutøvelse, primært bufe- og tamreinnæring, samt på andre samfunnsinteresser. For blant annet å forhindre skade på bufe eller tamrein eller skade på person eller vesentlig skade på eiendom kan rovvilt felles med hjemmel i unntaksbestemmelsene i viltloven.

Direktoratet for naturforvaltning har vedtatt å åpne for felling av til sammen 3 bjørner i Region 6 og har dermed vudert det som forsvarlig å ta ut 3 bjørner i region 6 uten at bestandens overlevelse er truet. 2 av disse bjørnene er skutt på fellingstillatelser gitt tidligere i sommer, og det kan derfor fremdeles tas ut 1 bjørn i region 6. 

Stortinget har dessuten ved behandlingen av rovviltmeldingen lagt vekt på at det skal være mulig med levedyktige næringsvirksomheter i landbruket, herunder næringsdrift basert på utmarksbeiting både for bufe og tamrein. Dessuten skal det tas hensyn til bosetting og livskvalitet i områder med rovvilt. Hensynet til disse interessene medfører at forvaltningen ikke kan legges opp på en slik måte at det overordnede hensynet til rovvilt alene kan tillegges vekt. I området som avgrenses av elva Gaula i sør, av Selbusjøen og Nea-dalføret i Nord og Gauldalen i øst har det årlig blitt erstattet mellom 4- og 600 sau og lam som sannsynlig drept av bjørn fra 2002 til og med 2004. Ut i fra taps- og drapsmønster og spor og sportegn, kan det se ut til at det kan være den samme bjørnen som har vært i området i flere år. Det er derfor sannsynlig at en lignende situasjon kan oppstå neste år. Da blir det i så fall femte år på rad med forholdsvis store tap i området. Fylkesmannen vurderer det samla tapet og belastningen dette medfører for beitebrukerne som stort.

Forvaltningen av rovvilt skal være differensiert. Det innebærer at bruken av ulike tiltak og virkemidler må legges opp på en måte som så langt det er mulig differensierer mellom de ulike interesser i ulike geografiske områder. Ved vurderingen av om det skal gis tillatelse til skadefelling skal det legges vekt på føringene i regional forvaltningsplan, jf. forskriften § 6. Rovviltnemnden i region 6 har ikke vedtatt forvaltningsplan for regionen enda. Det aktuelle området ligger et stykke unna de områdene i regionen hvor det er påvist binner. Fylkesmannen i Sør-Trøndelag mener defor det er forholdsvis liten sannsynlighet for at det er binner i det aktuelle skadeområdet og et eventuelt uttak vil derfor sannsynligvis påvirke bestanden i mindre grad enn et eventuelt uttak i områder hvor det er større sjanse for at det felles en binne.  

Ved vurderingene av om det skal gis fellingstillatelse skal mulighetene for å gjennomføre forebyggende tiltak vurderes. Regional rovviltnemnd har gitt føringer for bruken av midler til forebyggende tiltak. I referat fra nemndsmøte den 18.03.205 ble følgende vedtatt:

· Førebyggande tiltak, utanom akutte tiltak, som fører til avvikling eller reduksjon av bruk av utmarksbeite bør ikkje prioriterast.

· Førebyggande tiltak som kan føra til auka tap på nabobruk (tapsforskyvande) bør ikkje prioriterast.

· Fellestiltak bør prioriterast der det samarbeidsmessig og geografisk ligg til rette for det.

Fylkesmannen har av en samlet tildeling på 680 000 kr avsatt kr 156 000 til tidlig sanking og kr 85 000 til ekstraordinært tilsyn. En del av disse midlene er allerede bevilget og fylkesmannen har tilsammen kr 80 000 som kan brukes til tidlig sanking. Med såpass mye sau i området vil det med de gjenstående midler til forebyggende tiltak være vanskelig å gi støtte til tidlig sanking i alle berørte besetninger i det aktuelle området. Deler av besetningene i området har gjennomført forsinket beiteslipp for å hindre tap tidlig i beitesesongenet og det er lite ønskelig å avbryte utmarksbeitingen tidligere enn normalt i disse besetningene. Vi vurderer det derfor som lite aktuelt på dette tidspunkt å sanke alle berørte besetninger. 

Ut fra vurderingene ovenfor, og med hjemmel i viltloven § 14, jf. Forskrift av 18. mars 2005 om forvaltning av rovvilt, og med hjemmel i brev av 18.08.2005 til Fylkesmennene fra Direktoratet for naturforvaltning om Tildeling av ytterligere betinget fellingstillatelse på bjørn til region 6 for 2005/2006, fatter Fylkesmannen i Sør-Trøndelag vedtak om felling av en bjørn innenfor nærmere avgrenset område. 
Følgende vilkår er knyttet til iverksettelse av fellingstillatelsen:

1.  Fellingstillatelsen omfatter en bjørn og fellingsområdet omfatter området nord for elva Gaula, sør for Selbusjøen og Nea-dalføret og vest for  Aunegrenda – Hendalen. Fellingsområdet bør om mulig begrenses til det (de) aktuelle skadeområde(ne), og skal målrettes mot det aktuelle individet. Verneformålet eller reglene som gjelder vernede områder kan medføre at slike områder må unntas fra fellingstillatelsen
2.  Fellingstillatelsen gjelder for tidsrommet mandag 29.08.2005 kl 16 til mandag 05.09.2005 kl 08.00.
3.  Binner med unger som opptrer sammen er unntatt fra tillatelsen. De tiltak som er mulige for å unngå at binne felles, skal være iverksatt. 

4.  Det er kun jegere som er oppnevnt av kommunene som kan delta i fellingsforsøket. Når tillatelsen omfatter jakt i flere kommuner er det viktig at fellingsforsøket samordnes av jaktlederne. Ved iverksetting av fellingstillatelsen skal det utarbeides en liste hvor navn og fødselsdato på alle deltakere i fellingslaget fremgår. Det skal og gå klart frem hvem som er jaktleder, og på hvilke telefonnumre denne kan kontaktes. Deltakere i fellingslaget skal kunne fremvise denne listen som dokumentasjon på deltakelse, og listen skal også oversendes til direktoratet, fylkesmannen eller politimyndighet ved forespørsel. Alle deltakere i fellingslag skal være kjent med dette brevets innhold og eventuelt ytterligere begrensninger/vilkår gitt av direktoratet/fylkesmannen/kommunen, samt de generelle gjeldende bestemmelser i viltloven og forvaltningsforskriften. Dersom kommunen ønsker det, kan det bes om bistand fra Statens naturoppsyn (SNO) i fellingsforsøket. SNO kan bistå ved fellinger i regi av andre. SNO dekker sine egne kostnader der de engasjerer seg i fellingstiltak. Det understrekes imidlertid at normalsituasjonen er at fellingstillatelser gjennomføres av det lokale fellingslag oppnevnt av kommunen alene.
5.  Ved felling skal det benyttes våpen og ammunisjon godkjent for storviltjakt, jf. forskrift om utøvelse av jakt og fangst, fastsatt av Direktoratet for naturforvaltning den 22. mars 2002, jf. § 15 og 16.

6.  Med hensyn til bruk av løs hund under forsøk på felling, må kommunen evt. gi dispensasjon fra båndtvangsreglene i hundeloven av 4. juli 2003 nr. 74.

7.  Fellingsforsøk og felling i henhold til denne tillatelsen kan skje uten hensyn til grunneierretten, jf. viltloven § 35. 

8.  Felling skal omgående meldes til Fylkesmannen på telefonnummer 900 65 298. Meldingen skal inneholde opplysninger om tid og sted for fellingen. Jeger skal fremvise felt dyr for Statens naturoppsyn for umiddelbar kontroll, og jeger skal kunne påvise fellingssted etter anmodning fra Statens naturoppsyn, politiet eller Fylkesmannen jf § 17 i forvaltningsforskriften. 

9.  Bjørn som blir felt i medhold av denne tillatelsen er viltfondets eiendom. Ingen kan derfor på noen måte gjøre seg nytte av felt dyr uten nærmere samtykke fra Direktoratet for naturforvaltning. Felt dyr skal så raskt som mulig bringes til Norsk institutt for naturforskning, Trondheim. 

10.  Den som skadeskyter bjørn under forsøk på felling plikter å gjøre det en kan for å avlive dyret snarest mulig. Vedkommende plikter å forvisse seg om påskutt dyr er truffet eller ikke. Det skal ikke gjøres forsøk på felling eller jakt på nye dyr mens ettersøk pågår. Fylkesmannen og nærmeste politimyndighet skal uten opphold underrettes. Fylkesmannen avgjør videre gjennomføring og avslutning av ettersøk. De som har deltatt i forsøket på felling eller jakt skal uten godtgjørelse bistå forvaltningsmyndighet eller politimyndighet i det videre ettersøk. 

11.  Fylkesmannen i Sør-Trøndelag kan til enhver tid trekke tilbake fellingstillatelsen. Dette er særlig aktuelt hvis det felles bjørn i andre deler av regionen mens jakta pågår.
12.  Det bevilges kr 10 000,- til midler til administrasjon og organisering av fellingslaget. Det er kun anledning til å benytte bevilgningen til konkrete utgifter i forbindelse med fellingsoppdraget, ikke til dekning av lønn, barnepass m.v.
Dette vedtaket kan påklages etter reglene i forvaltningsloven innen 3 uker etter at avgjørelsen er mottatt (jf vedlegg). En eventuell klage rettes til Direktoratet for naturforvaltning, men sendes via fylkesmannen. Klagen skal nevne det vedtak som klagen gjelder og nevne den eller de endringer som ønskes. Klagen bør begrunnes, og eventuelle opplysninger av betydning for saken bør nevnes.

Med hilsen

Marit Lorvik (e.f.)
Beate Sundgård

underdirektør 
rådgiver
 

Kopi:  

Adresseliste

Adresseliste:

	Sør-Trøndelag Bondelag
	Kongensgt. 30
	7012 TRONDHEIM

	Sør-Trøndelag Bonde- og småbrukarlag
	Tungaveien 26
	7047 TRONDHEIM

	NTNU
	Zoologisk institutt
	7055 DRAGVOLL

	Norsk Ornitologisk Forening,

avd. Sør-Trøndelag
	Seminarplassen 5
	7060 KLÆBU

	Naturvernforbundet i Sør-Trøndelag
	Postboks 706
	7001 TRONDHEIM

	Natur og Ungdom
	Munkegt. 27
	7011 TRONDHEIM

	Trondheimregionens Friluftsråd
	Holtermannsv. 1
	7005 TRONDHEIM

	Reindriftskontoret i Sør-Trøndelag  - Hedmark
	Osloveien 18
	7560 RØROS

	Sør-Trøndelag og Hedmark reinsamelag v/ Inge E Danielsen
	
	7370 BREKKEBYGD

	Sør-Trøndelag sau og gietavlslag

V/ Olav Edvin Heggvold
	
	7288 SOKNEDAL





Embetsledelse og
Kommunal- og
Oppvekst- og
Sosial- og
Landbruk og
Miljøvern-


administrasjonsstab
beredskapsavdeling
utdanningsavdeling
helseavdeling
bygdeutvikling
avdeling

Telefon
73 19 90 06
73 19 90 06
73 19 93 50
73 19 93 00
73 19 90 05
73 19 90 05


Telefaks
73 19 91 01
73 19 91 01
73 19 93 51
73 19 93 01
73 19 90 66
73 19 92 30


E-post: postmottak@fmst.no
Internett: www.fylkesmannen.no/st


